*Σχολιάζω το κείμενο* ***Πρακτικά μιας δίκης, «μάγισσες του Τρεντίνο»*** *από την θεματική ενότητα 5 (περίπου 120 λέξεις):*

*Σε αυτό το κείμενο περιγράφεται μια ιερά εξέταση στον Μεσαίωνα. Θα την χαρακτήριζε κανείς άδικη και τραγική. Βέβαια, κατά τη γνώμη μου αυτό το γεγονός δεν έχει δικαίωμα να ονομάζεται καν εξέταση. Και αυτό γιατί άραγε;*

*Αυτό το κείμενο περιγράφει την άδικη καταδίκη κάποιων αθώων χωραϊτισσών οι οποίες προκειμένου να μην βασανιστούν θανάσιμα ψευδομαρτύρησαν πως ήταν μάγισσες. Αυτό είχε ως αποτέλεσμα να καταδικαστούν σε θάνατο στην πυρά.*

*Διαβάζοντας το συγκεκριμένο απόσπασμα του Θ. Καρζή, ουσιαστικά παρατηρούμε πως η μέθοδος για να ομολογήσει κάθε ένοχος που είχε την «τύχη» να οδηγηθεί σε μια ιερά εξέταση ήταν τα βασανιστήρια. Όμως, με αυτόν τον τρόπο μόνο δικαιοσύνη και ίσοτητα δεν προσέφερε η εκκλησία. Έτσι, συμπαιραίνουμε πως η εκκλησία εκείνη την περίοδο δεν βοηθούσε τον άνθρωπο στην πορεία του προς τον δρόμο του Θεού. Αντίθετα, ζώντας μέσα στην προκατάληψη (όπως εξάλλου και οι περισσότεροι άνθρωποι εκείνη την εποχή) τιμωρούσε σκληρά και άδικα ανθρώπους που υπήρχε μεγάλη πιθανότητα να είναι αθώοι.*

*Ας μην μείνει αυτό το γεγονός μόνο ως μια ιστορική γνώση όμως. Μήπως και στη σημερινή εποχή- μήπως εμείς οι ίδιοι πολλές φορές κατηγορούμε και δυσφημούμε άτομα χωρίς να ξέρουμε την πραγματική αλήθεια των γεγονότων; Μήπως κρατάμε κακία σε κάποιους άδικα; Καλό θα ήταν μέσα από γεγονότα του παρελθόντος να παίρνουμε διδάγματα για το παρόν. Με αυτόν τον τρόπο, μακροπρόθεσμα θα αποτρέψουμε να ξανασυμβούν τέτοια ακραία γεγονότα και βραχυπρόθεσμα δεν θα υπάρχουν παρεξηγήσεις με τους ανθρώπους γύρω μας.*